REGTE TROUE: Annabel en Greg | SARIE BRUID
REGTE TROUE: Annabel en Greg
Annabel en Greg het op die pragtige Molenvliet-wynlandgoed naby Stellenbosch getrou. Hul spesiale dag in die hartjie van die Kaapse Wynland is deur Kobus Tollig Photography vasgevang.
“Ek het Greg die eerste keer op die gholfbaan raakgeloop en van daardie dag af het ek my oog op hom gehad,” vertel Annabel oor hul eerste ontmoeting. “Ons het een aand saam met gemeenskaplike vriende uitgegaan. En soos die Engelsman sê … the rest is history.”
Annabel glo deeglike beplanning verseker jou van ’n perfekte sprokiesdag. “Jy trou waarskynlik net een keer, so geniet elke oomblik van jou dag. Al die beplanning bou op tot die geleentheid waarvoor jy so lank wag en dit gaan in ’n oogwink verby. Dit verg beplanning om die op-die-nippertjie-stres te verminder.”
FOTOGRAAF: Kobus Tollig	| PLEK: Molenvliet-wynlandgoed	|
Vorige artikel FOTO’S: Riaan Manser en Vasti Geldenhuys se troue
Volgende artikel Janine en Nicolaas: onder die akkerbome